S'incorporen nous agents a la Policia Local de l'Eliana
05 de març de 2024

• El nombre total de policies que componen la plantilla de la policia local del municipi ascendeix a 33

L'Ajuntament de l'Eliana ha donat la benvinguda als nous agents que formen part de la Policia Local del municipi. Així, aquest matí s'han incorporat 8 nous agents, més un que es va incorporar recentment, que aconsegueixen que el número total de la plantilla ascendisca fins als 33 efectius.

Dels 8 agents que hui han pres possessió dels seus llocs, després de passar el procés d'oposició, 6 d'ells hauran de formar-se en IVASPE. Es tracta, en definitiva, de reforçar la plantilla per a poder oferir millor servei a la ciutadania.

L'alcalde de l'Eliana, Salva Torrent, acompanyat pel regidor de Seguretat, Kike Martínez, han rebut als i les noves agents. “Benvinguts a l'Eliana, amb el vostre treball i dedicació continuarem cuidant dels elianers i les elianeres”, ha indicat Torrent.